Dumbo (2019)

Dumbo er en amerikansk film fra 2019.

Handling 
I 1919 returnerer Holt Farrier til Sarasota, Florida etter å ha kjempet under første verdenskrig. Han begynner å arbeide for sin tidligere arbeidsgiver Medici Brothers' Circus, drevet av Max Medici. Sirkuset har imidlertid havnet i store økonomiske problemer, og Medici avslører at han ble tvunget til å selge hestestallen sin etter at Holts kone og med-artist Annie døde av spanskesyken. Holt hadde tidligere mistet armen sin under Meuse-Argonne-offensiven, og Medici ansetter ham i stedet som vaktmester for Ella Jumbo - sirkusets gravide elefant. Hun føder snart en elefant med uvanlig store ører, og Medici beordrer Holt å skjule ørene - av frykt for hvordan publikum kan reagere på en slik misdannelse.

Imidlertid avslører den lille elefanten ved et uhell ørene under sin første forestilling i Joplin, Missouri, og publikum ler og gir den kallenavnet "Dumbo" samtidig som de kaster peanøtter og andre gjenstander på den. Mrs. Jumbo, sint over hvordan sønnen blir mishandlet forårsaker omfattende skader. Ved et uhell dreper den Rufus, og Medici selger derfor Mrs. Jumbo. Holts sønn og datter, Joe og Milly Farrier, trøster Dumbo og oppdager at han kan fly ved å blafre med ørene. Dumbo blir deretter tvunget til å spille rollen som en klovn som får i oppgave å slukke en brann. Men forestillingen går galt, og Dumbo blir fanget på en høy plattform omgitt av flammer. Milly sørger imidlertid for at han får selvtilliten til å fly i sikkerhet. Publikum blir forbløffet, og ryktet om elefantens talenter begynner å spre seg.

V. A. Vandevere, den velstående eieren av den bohemske fornøyelsesparken Dreamland, henvender seg til Medici og foreslår et samarbeid: Hvis Medici blir Vandeveres forretningspartner, kan Medici Brothers' Circus' tropp bli permanent ansatt for å opptre ved Dreamland. Men når Dumbo skal opptre ved Dreamland sammen med Vandeveres viktigste utøver, den franske trapes-artisten Colette Marchant, går raskt galt når han nesten faller ned fra en høy plattform. Irritert over Dumbos ulydighet, og han frykter for at moren hans kan bli en distraksjon for Dumbo, sparker Vandevere hele Medici-troppen fra fornøyelsesparken hans. Når Holt og Medici-troppen får vite at Vandevere har til hensikt å avlive Dumbos mor, og at det ikke lenger er trygt for de to elefantene å bo hos dem, legger de planer om å frigjøre begge elefantene.

Sirkus-artistene bruker sine forskjellige talenter for å bryte Jumbo ut av innhegningen hennes, samtidig som Holt og Colette veileder Dumbo til å fly ut av sirkuset. Vandevere forsøker å stoppe dem, men starter en brann ved å misbruke Dreamlands elektriske system. Denne brannen sprer seg raskt, og ødelegger hele fornøyelsesparken. Etter at Dumbo reddet Holt Farrier og familien hans fra brannen, får de selskap av Colette og resten av troppen, for å bringe Dumbo og moren hans til havnen. Der går de om bord på et skip som skal tilbake til hjemstedet deres i India. Snart gjenforenes Dumbo og moren hans med en flokk ville elefanter i hjemlandet, som applauderer Dumbo mens han flyr av glede.

Skuespillere 
 Colin Farrell som Holt Farrier.
 Michael Keaton som V.A. Vandevere. Entrepenør og eier av en fornøyelsespark
 Danny DeVito som Maximilian "Max" Medici. Eier av Medici Brothers' Circus
 Eva Green som Colette Marchant. En fransk trapes-artist
 Alan Arkin som J. Griffin Remington, en investor
 Nico Parker som Milly Farrier, datteren til Holt
 Finley Hobbins som Joe Farrier, sønnen til Holt Farrier
 Roshan Seth som Pramesh Singh.
 DeObia Oparei som Rongo.
 Joseph Gatt som Neils Skellig. En sør-afrikansk jeger, og Vandeveres assistent
 Douglas Reith som Sotheby, Vandeveres tidligere butler.
 Sharon Rooney som Miss Atlantis, en ansatt ved sirkuset
 Michael Buffer som Baritone Bates, en Dreamland-ansatt
 Zenaida Alcalde som Catherine, en ansatt ved sirkuset
 Miguel Muñoz Segura som Ivan the Wonderful.
 Phil Zimmerman som Rufus, en dyretrener

Referanser

Eksterne lenker 
 

Filmer fra USA